സെഞ്ചുറി മന്ദാന ക്വീന്സ്ലാന്ഡ് തുടര്ച്ചയായ രണ്ടാംദിനവും മഴ തടസ്സംനിന്ന കളിയില് സ്മൃതി മന്ദാനയിലൂടെ ഇന്ത്യ ആഘോഷിച്ചു. കന്നി സെഞ്ചുറിയുമായി മടങ്ങിയ ഈ ഇരുപത്തഞ്ചുകാരിയുടെ കരുത്തില് ഓസ്ട്രേലിയക്കെതിരായ പകല്രാത്രി ടെസ്റ്റില് ഇന്ത്യ മികച്ച നിലയില്. മഴയും മോശം കാലാവസ്ഥയെയും തുടര്ന്ന് കളി നിര്ത്തുമ്ബോള് ഇന്ത്യ അഞ്ച് വിക്കറ്റ് നഷ്ടത്തില് 276 റണ്ണെടുത്തു. 127 റണ്ണുമായാണ് മന്ദാന കളം വാണത്. ഓസീസ് മണ്ണില് ഒരു ഇന്ത്യന് വനിതയുടെ ആദ്യ ടെസ്റ്റ് സെഞ്ചുറിയാണിത്. പിങ്ക് പന്തില് നൂറടിക്കുന്ന കന്നി ഇന്ത്യക്കാരിയുമായി മന്ദാന. ഒന്നിന് 132 റണ് എന്ന നിലയില് ബാറ്റിങ് പുനരാരംഭിച്ച ഇന്ത്യയെ മന്ദാനയും പൂനം റൗട്ടും 36 നയിച്ചു. രണ്ടാംവിക്കറ്റില് 102 റണ്ണാണ് ഇരുവരും ചേര്ത്തത്. 80 റണ്ണുമായി ക്രീസിലുണ്ടായിരുന്ന മന്ദാന മികവ് തുടര്ന്ന്. അനായാസം റണ് കണ്ടെത്തി. പേരുകേട്ട ഓസീസ് പേസ് നിരയെ നിലംപരിശാക്കി. 22 ഫോറും ഒരു സിക്സറും ആ ഇന്നിങ്സില് ഉള്പ്പെട്ടു. ആഷ്ലി ഗാര്ഡ്നറുടെ പന്തില് ടാഹില മഗ്രാത്തിന് പിടികൊടുത്താണ് ഇടംകെെ താരം മടങ്ങിയത്. ക്യാപ്റ്റന് മിതാലി രാജ് 30, യാസ്തിക ഭാട്ടിയ 19 എന്നിവരെയും ഇന്ത്യക്ക് നഷ്ടമായി. ദീപ്തി ശര്മയും 12 റണ്ണൊന്നുമെടുക്കാതെ താനിയ ഭാട്ടിയയുമാണ് ക്രീസില്. രണ്ടുദിവസംമാത്രം ശേഷിക്കേ ഒറ്റമത്സര പരമ്ബര സമനിലയിലേക്കാണ് നീങ്ങുന്നത്.